LĒMUMA PROJEKTS

**Par dalību projektā “Pedagogu profesionālā atbalsta sistēmas izveide”**

Izskatot Valsts izglītības satura centra 25.09.2024. vēstuli Nr. 1-10/5320 “Par sadarbību SAM 4.2.2.3. pasākuma ietvaros noteikto aktivitāšu īstenošanā”, kas reģistrēta Alūksnes novada pašvaldībā 25.09.2024. ar Nr. ANP/1-35/24/3178,

pamatojoties uz Pašvaldību likuma 4. panta pirmās daļas 4. punktu, 10. panta pirmās daļas ievaddaļu, Alūksnes novada attīstības programmas 2022. – 2027. gadam Rīcības plāna Rīcības virzienu 2.6., Investīciju plāna 2022. – 2027. gadam 2.6.1. punktu, Ministru kabineta 2024. gada 11. jūnija noteikumiem Nr. 358 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.3. pasākuma “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam””,

1. Atbalstīt Alūksnes novada pašvaldības kā partnera piedalīšanos Valsts izglītības satura centra projektā Nr. 4.2.2.3. “Pedagogu profesionālā atbalsta sistēmas izveide”.
2. Apstiprināt projekta indikatīvās izmaksas 197 496 EUR (viens simts deviņdesmit septiņi tūkstoši četri simti deviņdesmit seši *euro*), tajā skaitā 197 496 EUR (viens simts deviņdesmit septiņi tūkstoši četri simti deviņdesmit seši *euro*) Eiropas Sociālā fonda Plus finansējums un valsts budžeta finansējums.
3. Projekta īstenošanas laiks no 2025. gada jūnija līdz 2029. gada maijam.
4. Projekta īstenošanas laikā nodrošināt projekta priekšfinansēšanu no Alūksnes novada pašvaldības 2025., 2026., 2027., 2028. un/vai 2029.gada budžeta līdzekļiem.
5. Atbildīgā projekta kontaktpersona Alūksnes novada pašvaldībā Izglītības pārvaldes vadītāja Gunta Kupča.